கேள்வி: ஆண்களுக்கான வளைதடிப் பந்தாட்ட ஆசிய கோப்பை 2025 பற்றி விளக்கவும்.
பதில்: ஆண்கள் வளைதடிப் பந்தாட்ட ஆசிய கோப்பை 2025 (''2025 Men's Hockey Asia Cup'') என்பது ஆசிய வளைதடிப் பந்தாட்ட கூட்டமைப்பால் ஏற்பாடு செய்யப்படும் போட்டியாகும். இப்போட்டியானது நான்கு ஆண்டுகளுக்கு ஒருமுறை நடைபெறும் ஆசிய சர்வதேச ஆண்கள் வளைதடிப் பந்தாட்ட வாகையாளர் ஆசிய கோப்பையின் 12வது பதிப்பாகும். இது இந்தியாவின் ராஜகிரகம் விளையாட்டு வளாகத்தில் உள்ள பீகார் விளையாட்டு பல்கலைக்கழக வளைதடிப் பந்தாட்ட விளையாட்டரங்கில் ஆகத்து 29 முதல் செப்டம்பர் 7, 2025 வரை நடைபெற்றது. கோவிட்-19 பெருந்தொற்று காரணமாக 2022 ஆடவர் வளைதடிப் பந்தாட்டத்திற்கான ஆசிய கோப்பை 2022க்கு தாமதமான பின்னர் போட்டி இதன் வழக்கமான நான்கு ஆண்டு சுழற்சிக்குத் திரும்பியது. நடப்பு வெற்றியாளரான தென் கொரியா அணி, இறுதிப் போட்டியில் இந்திய அணியிடம் தோல்வியடைந்து இரண்டாம் இடத்தைப் பிடித்தது. வெற்றி பெற்ற இந்திய அணி, 2026 ஆண்கள் சர்வதேச வளைதடிப் பந்தாட்ட உலகக் கோப்பைக்கு தகுதி பெற்றது. 2025 ஏப்ரல் 22 அன்று லஷ்கர்-ஏ-தொய்பா, ஹிஸ்புல் முஜாகிதீன் ஆகிய அமைப்பால் நடந்த 2025 பகல்காம் தாக்குதல் தொடர்ந்து, இந்தியாவிற்கும் பாக்கித்தானுக்கும் இடையே ஒரு நெருக்கடி ஏற்பட்டது. இதனை காரணம் காட்டி பாக்கித்தான் பின்வாங்கியது. மேலும் நடுநிலையான இதில் போட்டியை நடத்தக் கோரியது. பின்னர் தமிழ்நாட்டில் நடைபெற்ற 2025 இளையோர் உலகக் கோப்பையிலிருந்தும் விலகியது. அந்நாட்டுக்குப் பதிலாக வங்கதேச அணி இந்தியா வந்தது. ஓமன் விலகியதால், கசக்கஸ்தான் அணி அதற்குப் பதிலாக இந்தியா வந்தது.